
ELŐTERJESZTÉS
A Marfűi József Attila Általános Iskola intézményi tanácsába, és a Martfűi Damjanich János Szakképző Iskola, Gimnázium és Kollégium intézményi tanácsába történő delegálásra 

Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
ELŐTERJESZTÉS

A Marfűi József Attila Általános Iskola intézményi tanácsába, és a Martfűi Damjanich János Szakképző Iskola, Gimnázium és Kollégium intézményi tanácsába történő delegálásra
Tisztelt Képviselő-testület!

A nemzeti köznevelésről szóló 2011. évi CXC. törvény 2013. augusztus 30.-i módosítása értelmében a 73.§ (3) bekezdése keretjelleggel szabályozza az intézményi tanács létrehozását. 

„(3) Az iskolában a helyi közösségek érdekeinek képviseletére a szülők, a tanulók, a nevelőtestület, az intézmény székhelye szerinti települési önkormányzat, egyházi jogi személyek, a helyi gazdasági kamarák azonos számú képviselőjéből és a fenntartó delegáltjából álló intézményi tanács hozható létre. 

(4) Amennyiben a (3) bekezdésben meghatározott feltételek nem teljesülnek, abban az esetben az intézményi tanácsot a szülők, a nevelőtestület és az intézmény székhelye szerinti települési önkormányzat delegáltjaiból kell létrehozni. 

(5) Az intézményi tanács 

a) jogi személy, amely hatósági nyilvántartásba vétellel jön létre, a hatósági nyilvántartást a hivatal vezeti, 

b) székhelye azonos az érintett iskola székhelyével, 

c) tagjait az intézményvezető bízza meg a delegálásra jogosultak véleménye alapján a feladat ellátására, 

d) elnökének az választható meg, aki életvitelszerűen az intézmény székhelyével azonos településen lakik, 

e) ügyrend alapján működik, az ügyrendet az intézményi tanács dolgozza ki és fogadja el azzal, hogy az elfogadott ügyrendet az intézményi tanács elnöke legkésőbb az elfogadást követő tizenötödik napon megküldi a hivatalnak jóváhagyásra,  ügyrendjének a hivatal által történt jóváhagyását követően az intézményi tanácsot a hivatal felveszi a hatósági nyilvántartásba. 

(6) Az intézményi tanács az iskola működésének támogatására alapítványt hozhat létre. 

(7) Az intézmény vezetője félévenként egy alkalommal beszámol az intézmény működéséről az intézményi tanácsnak, amely az intézmény működésével kapcsolatos álláspontját megfogalmazza és eljuttatja a fenntartó számára. 

(8) Az intézményi tanácsról az (5) bekezdés a) pontja alapján vezetett nyilvántartás közhiteles hatósági nyilvántartásnak minősül. Az intézményi tanácsról vezetett nyilvántartás tartalmazza az intézményi tanács hivatalos nevét.” 

Az intézményi tanács létrehozásának és működésének részletes szabályairól külön jogszabály, a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet rendelkezik a 121.§-ban. 

A 121.§ (6) bekezdése szerint: 

„Az intézményi tanács dönt: 

a) működési rendjéről és munkaprogramjának elfogadásáról, 

b) tisztségviselőinek megválasztásáról, továbbá 

c) azokban az ügyekben, amelyekben a nevelőtestület a döntési jogot az intézményi tanácsra átruházza. 

(7)Az intézményi tanács véleményt nyilváníthat a nevelési-oktatási intézmény működésével kapcsolatos valamennyi kérdésben.”
A Klebelsberg Intézményfenntartó Központ, mint fenntartó kezdeményezte a Szolnoki Tankerület illetékességi területén működő iskoláiban az intézményi tanácsok létrehozását. Kérte az önkormányzattól intézményenként egy-egy jelölt delegálását az intézményi tanácsba.

A Martfűi Damjanich János Szakképző Iskola, Gimnázium és Kollégium igazgatójával és a Martfűi József Attila Általános Iskola igazgatójával történt előzetes egyeztetés alapján a Martfűi József Attila Általános Iskola intézményi tanácsába Herczegné Horváth Esztert, a Polgármesteri Hivatal Művelődési és Szociális Iroda vezetőjét javaslom delegálni, a Martfűi Damjanich János Szakképző Iskola, Gimnázium és Kollégium intézményi tanácsába Rágyanszky István Képviselőt javaslom delegálni.
Fentiek alapján kérem a Képviselő-testületet az előterjesztés megtárgyalására, és a határozati javaslat elfogadására 

Határozati javaslat:

……/2013. (X. 31.) Ö. határozat 

A Martfűi József Attila Általános Iskola intézményi tanácsába és a Martfűi Damjanich János Szakképző Iskola, Gimnázium és Kollégium intézményi tanácsába történő delegálásról 
Martfű Város Önkormányzatának Képviselő-testülete megtárgyalta az alapfokú és középfokú köznevelési intézményekbe létrehozandó intézményi tanácsba, az önkormányzat részéről történő delegálásra vonatkozó előterjesztést, és a nemzeti köznevelésről szóló 2011. évi CXC. törvény 73.§-ában foglaltak alapján, az alábbi döntést hozza meg: 
1. A József Attila Általános Iskolában – 5435 Martfű, Május 1. út 2. – létrehozandó intézményi tanácsba Martfű Város Önkormányzat részéről Herczegné Horváth Esztert a Polgármesteri Hivatal Művelődési és Szociális Iroda vezetőjét delegálja.
2. A Martfűi Damjanich János Szakképző Iskola, Gimnázium és Kollégiumban - 5435 Martfű, Gesztenye sor 15. - létrehozandó intézményi tanácsba, Martfű Városi Önkormányzat részéről: 

Rágyanszky István Önkormányzati Képviselőt delegálja. 

Erről értesülnek:

1. Képviselő-testület tagjai

2. Rágyanszky István – delegált

3. Herczegné Horváth Eszter- delegált

4. Klebersberg Intézményfenntartó Központ

   Szolnoki Tankerülete

   5000 Szolnok, Kossuth tér 1.

Martfű, 2013. október 17. 

